สวัสดีค่ะ คือเมื่อ5วันที่แล้วหนูกินส้มตำเผ็ดมาก แล้วตอนหนูมีอาการเจ็บที่ลิ้นปี่ พอวันถัดมารู้สึกจุกแน่นท้องและลำคอ คลื่นไส้ จึงไปหา คุณบอกว่าการะเป็นเเผลเลยกินยามาเรื่อยๆ วันนี้รู้สึกแน่นอก หายใจไม่ค่อยออก แสบคอ แสบจมูกนิดหน่อย คลื่นไส้เฉลาะเวลาทานอาหารเสร็จอิ่มๆอ่ะค่ะ แต่ไม่ไอ ไม่จามนะคะ อยากทราบว่าเป็นโควิด19หรื่อป่าวคะ
สวัสดีค่ะ อาการแน่นอก หายใจไม่ค่อยออก แสบคอ แสบจมูกนิดหน่อย คลื่นไส้เฉลาะเวลาทานอาหารเสร็จอิ่มดังกล่าวมานั้น คิดถึงสาเหตุจากความผิดปกติของทางเดินอาหารมากกว่าการติดเชื้อในทางเดินหายใจเช่นการติดเชื้อโควิดซึ่งอาการดังกล่่าวนั้น อาจเข้าได้กับภาวะกรดไหลย้อน กระเพาะอาหารอักเสบหรือมีแผลในกระเพาะอาหารมากกว่าการติดเชื้อ ทีมักจะไม่สัมพันธ์กับอมื้ออาหารดังกล่าวมา และไม่ได้แสบคอเป็นหลักกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียงแหบร่วมด้วยได้ให้ลองปรับพฤติกรรมดูก่อนเช่น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารและสังเกตอาการค่ะ ถ้าอาการยังเป็นมากขึ้นเรื่อยๆ แน่นอกเยอะ มีไอเยอะ มีไข้ หายใจไม่ออก กลืนติด กลืนลำบากมาก ก็ควรไปพบแพทย์เพื่อตรวจเพิ่มเติม